Diari Oficial de la Generalitat Valenciana


Sumari del DOGV 4869, del 25-10-2004 (2004/10444)

Notificació a Construcciones Jiménez Atienza, SL. Expedient número VIVI/040502/219.
-----------------------------------------------------------------------------------

### Dades del document

Número de DOGV
:   4869

Data del DOGV
:   25-10-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/10437


Organisme emissor
:   Conselleria de Territori i Habitatge

Tipus de document
:   Anunci

Notificació a Construcciones Jiménez Atienza, SL. Expedient número VIVI/040502/219. [2004/A10490]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica la resolució a Construcciones Jiménez Atienza, SL, amb expedient VIVI/040502/219.
  
Vist el procediment sancionador VIVI/040502/219 seguit contra Construcciones Jiménez Atienza, SL, per infracció del règim legal que regula els habitatges de protecció oficial.
  
Resulta que amb data 13 de maig de 2003 l'instructor del procediment elevava l'oportuna proposta de resolució.
  
Resulta que a aquesta, la part expedientada no formula al·legacions.
  
Atés que en la tramitació del procediment s'han observat les normes contingudes en el Reial Decret 1.398/1993, de 4 d'agost, i supletòriament les contingudes en el títol IX de la Llei de Règim Jurídic de les Administracions Públiques i del Procediment Administratiu Comú.
  
Atés que és competència d'aquest Servei Territorial d'Habitatge i Projectes Urbans la resolució del present procediment, per raó del que disposa l'Ordre de 9 de setembre de 2003, de la Conselleria de Territori i Habitatge.
  
Vistos els preceptes legals citats, la Llei 1/1997, de 21 de febrer, de la Generalitat Valenciana, la Llei de Règim Jurídic de les Administracions Públiques i del Procediment Administratiu Comú i la resta de normes de general i pertinent aplicació, el cap del Servei Territorial d'Arquitectura i Habitatge dicta la següent
  
Resolució
  
1. Imposar a l'expedientat, com a autor d'una falta molt greu, prevista i sancionada com a tal en l'article 6.10 de la Llei 1/1997, una multa de 4.210 euros.
  
2. Obligar l'expedientat que, per si o a costa seu, realitze en el termini de 15 dies les obres següents:
  
- Descobrir la connexió entre el flexible de la campana i el conducte de tir forçat, i després de descartar altres causes, executar els conductes de tir forçat conforme a les HD/91 i les NTE-ISV amb reposició d'entaulellats.
  
- Descobrir la instal·lació del desaigüe de la pica de la cuina que s'embossa amb facilitat, esbrinar la causa, corregir-la i reposar els revestiments.
  
- En la coberta, sanejar tots els tancaments clavillats mitjançant picat i eixamplat dels clavills en forma de V per a omplir-los amb un morter de ciment sense retracció, inclòs el pintat final.
  
Contra aquesta resolució que no posa fi a la via administrativa, es pot interposar recurs d'alçada davant del director general d'Habitatge i Projectes Urbans, en el termini d'un mes a comptar des de l'endemà a la recepció de la present notificació, de conformitat amb allò que ha previngut l'article 162.3 del Reglament d'Habitatges de Protecció Oficial de 24 de juliol de 1968, en relació amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
En cas de no interposar recurs, en el termini de 15 dies, haurà de pagar la sanció mitjançant l'imprés que s'adjunta, en qualsevol de les entitats bancàries que figuren en el marge esquerre d'aquest imprés, i haurà de remetre a aquest Servei Territorial una còpia d'aquest exemplar, ja que si no consta aquest justificant en el procediment, es procedirà al cobrament de la sanció per via de constrenyiment.
  
En cas que la part dispositiva de la resolució ordene l'execució d'obres i, independentment de l'anterior, us requerim formalment, d'acord amb el que disposa l'article 13 de la Llei 1/1997, de 21 de febrer, de la Generalitat Valenciana, perquè les executeu en el termini fixat, i us advertim que, si no és així, l'administració procedirà a aconseguir la seua execució forçosa, i us imposarem successives multes coercitives, en relació amb l'article 96 de la Llei de Règim Jurídic de les Administracions Públiques i del Procediment Administratiu Comú i disposicions concordants del Reial Decret Legislatiu 31/1978 i Reial Decret 3.148/1978, de 31 d'octubre i 10 de novembre, respectivament.
  
S'adverteix igualment que, si incomplira l'anterior requeriment, es pot instruir nou expedient sancionador, de conformitat amb el que establix l'article 166 del Reglament d'Habitatges de Protecció Oficial.